NEUVOSTON DIREKTIIVI,

annettu 19 päivänä maaliskuuta 1987,

tietyn teollisen toiminnan suuronnettomuuden vaarasta annetun direktiivin 82/501/ETY muuttamisesta (87/216/ETY)

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 100 ja 235 artiklan,

ottaa huomioon komission ehdotuksen(1)

ottaa huomioon Euroopan parlamentin lausunnon(2),

ottaa huomioon talous- ja sosiaalikomitean lausunnon(3),

sekä katsoo, että

neuvoston direktiivin 82/501/ETY(4) 19 artiklassa edellytetään, että neuvosto muuttaa komission ehdotuksesta sen liitteitä I, II ja III,

ihmisen ja ympäristön suojelu sekä turvallisuuden ja terveyden suojelu työssä edellyttää, että tiukennetaan direktiivin 82/501/ETY säännöksiä koskien joitakin teollisia toimintoja, joihin sisältyy tai voi sisältyä erityisen vaarallisia aineita,

on välttämätöntä alentaa joidenkin erityisen myrkyllisten aineiden liitteissä II ja III vahvistettuja raja-arvoja, jotta kaikki teollinen toiminta, johon sisältyy tai voi sisältyä näitä aineita yhtä paljon tai enemmän kuin vahvistettu ainemäärä, kuuluvat direktiivin 82/501/ETY 5 artiklan soveltamisalaan. Tarkoituksena on vähentää suuronnettomuuksien vaaroja ja mahdollistaa tarpeelliset toimenpiteet niiden seurausten vähentämiseksi,

on välttämätöntä sisällyttää direktiiviin teollinen toiminta, jossa käsitellään tai voidaan käsitellä rikkitrioksidia ja nestemäistä happea tai joissa on rikkitrioksidin erillinen varasto, koska suuronnettomuuden sattuessa niistä voi aiheutua vakavia seurauksia ihmiselle ja ympäristölle,

rikkidioksidia sisältävään teolliseen toimintaan voi liittyä suurempi vaara kuin rikkidioksidin erilliseen varastoon,

on välttämätöntä määritellä tarkemmin jotkut aineet tai aineryhmät ja muutettava vastaavat raja-arvot aineisiin tai aineryhmien eri olomuotoihin ja tyyppeihin sisältyvän vaaran asteen huomioon ottamiseksi,

on tarkoituksenmukaista, että teollinen toiminta, johon sisältyy ammoniumnitraattia, natriumkloraattia ja nestemäistä happea sekä näiden aineiden varastot, kuuluu direktiivin 82/501/ETY liitteen II ja III soveltamisalaan, milloin näissä liitteissä annetut vastaavat aineiden raja-arvot ylitetään,

on tarkoituksenmukaista tehdä direktiivin 82/501/ETY liitteeseen I tiettyjä muutoksia,

on välttämätöntä selventää, että direktiivin 82/501/ETY liitteessä olevassa I kohdassa 1 annettu luettelo menetelmistä ei ole kattava, vaan se antaa ainoastaan esimerkkejä joistakin tärkeistä toiminnan lajeista ja että tämä liite kattaa myös kaiken muun toiminnan, jota voitaisiin käyttää orgaanisten tai epäorgaanisten kemikaalien tuotannossa, käytössä ja käsittelyssä, ja

neuvoston päätöksellä 74/325/ETY(5) asetettua työturvallisuuden, työhygienian ja työterveyden neuvoa-antavaa komiteaa on kuultu,

ON ANTANUT TÄMÄN DIREKTIIVIN:

1 artikla

Muutetaan direktiivin 82/501/ETY liitteet I, II ja III tämän direktiivin liitteen mukaisesti.

2 artikla

1. Sellaisesta olemassa olevasta teollisesta toiminnasta, jota direktiivin 82/501/ETY säännökset tämän muutoksen antamisen jälkeen koskevat ensimmäistä kertaa, on toimitettava edellä mainitun direktiivin 9 artiklan 3 kohdassa säädetty ilmoitus toimivaltaiselle viranomaiselle 24 kuukauden kuluessa tämän direktiivin tiedoksi antamisesta.

2. Näissä tapauksissa myös direktiivin 82/501/ETY 9 artiklan 4 kohdassa säädetty täydentävä ilmoitus on toimitettava toimivaltaiselle viranomaiselle viiden vuoden kuluessa tämän direktiivin tiedoksi antamisesta.

3 artikla

1. Jäsenvaltioiden on toteutettava tämän direktiivin noudattamisen edellyttämät toimenpiteet 18 kuukauden kuluessa sen tiedoksi antamisesta. Niiden on ilmoitettava tästä komissiolle viipymättä.

2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset komissiolle.

4 artikla

Tämä direktiivi on osoitettu kaikille jäsenvaltioille.

Tehty Brysselissä 19 päivänä maaliskuuta 1987.

Neuvoston puolesta

Puheenjohtaja

M. SMET

(1) EYVL N:o C 305, 26.11.1985, s. 9

(2) EYVL N:o C 76, 23.3.1987

(3) EYVL N:o C 101, 28.4.1986, s. 10

(4) EYVL N:o L 230, 5.8.1982, s. 1

(5) EYVL N:o L 185, 9.7.1974, s. 15

LIITE

1. Liite I

Luettelo 1 artiklassa tarkoitetuista teollisuuslaitoksista

a) Korvataan 1 kohdan ensimmäisen luetelmakohdan lause "Laitokset, joissa orgaanisia tai epäorgaanisia kemikaaleja valmistetaan tai käytetään erityisesti käyttäen seuraavia menetelmiä" seuraavasti:

"Laitokset, joissa orgaanisia tai epäorgaanisia kemikaaleja valmistetaan käytetään tai käsitellään muun muassa käyttäen seuraavia menetelmiä:"

b) Poistetaan 1 kohdan toisesta luetelmakohdasta lause "Laitokset, joissa orgaanisia ja epäorgaanisia kemiallisia aineita käytetään erityisesti käyttäen seuraavia menetelmiä:" ja liitetään luetelmakohdan loppuosa ensimmäisen luetelmakohdan loppuun.

c) Korvataan 4 kohta "Energian tuotantoon tarkoitettuja kaasuja, kuten esimerkiksi nestekaasua, maakaasua ja kaupunkikaasua tuottavat tai käyttävät laitokset" seuraavasti:

"Energian tuotantoon tarkoitettuja kaasuja, kuten esimerkiksi nestekaasua, maakaasua ja kaupunkikaasua tuottavat, käyttävät ja käsittelevät laitokset."

2. Liite II

Muu kuin liitteessä I tarkoitettujen laitoksien varasto ("erillinen varasto")

a) Poistetaan 1 ja 2 alaviite sekä tekstissä olevat viittaukset niihin.

b) Korvataan kloorin ainemäärä seuraavasti:

>TAULUKON PAIKKA>

c) Korvataan ammoniumnitraatin määrittely ja ainemäärä seuraavasti:

>TAULUKON PAIKKA>

d) Lisätään seuraava aine:

>TAULUKON PAIKKA>

3. Liite III

Aineluettelo 5 artiklan täytäntöönpanoa varten

a) Poistetaan 1 alaviite

b) Korvataan aineen n:o 15 "Karbonyylikloridi (Fosgeeni)" ainemäärä seuraavalla ainemäärällä:

750 kg

c) Korvataan aineen n:o 16 "Kloori" ainemäärä seuraavalla ainemäärällä:

25 tonnia

d) Korvataan aineen n:o 36 "Metyyli-isosyanaatti" ainemäärä seuraavalla ainemäärällä:

150 kg

e) Korvataan aineen n:o 118 "Koboltti (jauheet ja yhdisteet)" määrittely ja ainemäärä seuraavasti:

>TAULUKON PAIKKA>

f) Korvataan aineen n:o 119 "Nikkeli (jauheet, yhdisteet)" määrittely ja ainemäärä seuraavasti:

>TAULUKON PAIKKA>

g) Korvataan aineen n:o 146 "Ammoniumnitraatti" määrittely ja ainemäärä seuraavasti:

>TAULUKON PAIKKA>

h) Korvataan aineen n:o 148 "Rikkidioksidi" ainemäärä seuraavalla ainemäärällä:

250 tonnia

i) Lisätään seuraava aine:

>TAULUKON PAIKKA>

j) Lisätään seuraava aine:

>TAULUKON PAIKKA>